**Ministru kabineta noteikumu projekta “****Noteikumi par nekustamā īpašuma darījumu starpnieka reģistrācijas maksu un ikgadējo uzraudzības maksu ” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda projektiem, kuru anotācijas I sadaļas 2. punkts nepārsniedz divas lapaspuses. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | “Noteikumi par nekustamā īpašuma darījumu starpnieka reģistrācijas maksu un ikgadējo uzraudzības maksu” (turpmāk – Noteikumu projekts) izstrādāts pamatojoties uz Nekustamā īpašuma darījumu starpnieku darbības likuma (turpmāk – likums) 7. panta ceturto daļu un 14. panta trešo daļu (stājas spēkā 2020. gada 1. augustā). Noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas Vēstnesis”.Noteikumu projekta 3 un 4. punkts stājas spēkā 2020. gada 1. oktobrī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šā gada 22. jūnijā izsludināts Likums, kas paredz regulēt nekustamā īpašuma darījumu starpnieku profesionālās darbības tiesiskos pamatus un nodrošināt šo personu profesionālās darbības uzraudzību, lai novērstu noziedzīgi iegūtu līdzekļu legalizāciju, terorisma un proliferācijas finansēšanu un sekmētu stabilu, drošu un uzticamu starpniecības pakalpojumu sniegšanu. No likuma izriet, lai reģistrētos nekustamā īpašuma darījumu starpnieku reģistrā (turpmāk – reģistrs) nekustamā īpašuma darījumu starpnieks veic sākotnējo reģistrācijas maksu par personas iekļaušanu reģistrā un turpmāk ikgadējo nekustamā īpašuma darījumu starpnieka uzraudzības maksu. Saskaņā ar likuma 7. panta ceturto daļu Ministru kabinets nosaka nekustamā īpašuma darījumu starpniekam maksu par personas iekļaušanu reģistrā un saskaņā ar 14. panta trešo daļu – nekustamā īpašuma darījumu starpnieks maksā ikgadēju nekustamā īpašuma darījumu starpnieka uzraudzības maksu. Minētās maksas apmēru un samaksas kārtību nosaka Ministru kabinets. Lai nodrošinātu minētā uzdevuma izpildi ir izstrādāts Noteikumu projekts, kur ir noteikta nekustamā īpašuma darījumu starpnieka maksa par personas iekļaušanu reģistrā, ikgadējā nekustamā īpašuma darījumu starpnieka uzraudzības maksa, tā apmērs un samaksas kārtība. Noteikumu projekta 2. punkts nosaka, ka par personas iekļaušanu reģistrā ir noteikta reģistrācijas maksa – 40 *euro*, ko ieskaita pamatbudžetā. Noteikumu projekta 3. un 4. punkts paredz, ka reģistrā iekļauti nekustamā īpašuma darījumu starpnieki turpmāk katru gadu veic ikgadējo nekustamā īpašuma darījumu starpnieka uzraudzības maksu – 40 *euro*, kuru ieskaita pamatbudžetā. Ikgadējo uzraudzības maksu nekustamā īpašuma darījumu starpnieks veic ik gadu līdz kārtēja gada attiecīgajam mēnesim un datumam, kurā sākotnēji veikta reģistrācija.Ņemot vērā likuma Pārejas noteikumu 3. punkta pirmajā teikumā noteikto, ka šā likuma 13. pants un 14. panta trešā daļa stājas spēkā 2020. gada 1. oktobrī, noteikumu projekts papildināts ar punktu par Noteikumu projekta 3. un 4. punkta spēkā stāšanos.Likums paredz ieviest jaunu valsts pārvaldes pakalpojumu – “Nekustamā īpašuma darījumu starpnieku reģistrācija”, kas tiks sniegts, izmantojot gan klātienes, gan neklātienes kanālus. Papildus minētajam, Ekonomikas ministrija plāno savā tīmekļvietnē uzturēt publiski pieejamu reģistru. Personai, kura vēlēsies reģistrēties reģistrā, vajadzēs iesniegt Ekonomikas ministrijai iesniegumu (iesniegšanas veids pēc iesniedzēja izvēles (gan elektroniski, gan pa pastu, gan klātienē), norādot tajā Likumā noteikto informāciju un pievienojot Likumā noteiktos dokumentus. Ekonomikas ministrija nekustamā īpašuma darījumu starpnieku iekļaus reģistrā tikai pēc tam, kad maksa par personas iekļaušanu reģistrā tiks atzīta par saņemtu valsts budžetā (to atzīst par saņemtu valsts budžetā saskaņā ar normatīvajiem aktiem par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu) un Ekonomikas ministrija konstatēs iesnieguma un personas atbilstību Likumā noteiktajām prasībām (administratīvais process). Lai nodrošinātu nekustamā īpašuma darījumu starpnieka atrašanos reģistrā, tam jānodrošina Likumā noteikto prasību ievērošana, tai skaitā ikgadējās maksas veikšana. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija  |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecināms uz nekustamā īpašuma darījumu starpniekiem, t.i. privātpersonām, kuras sniegs nekustamā īpašuma darījumu starpniecības pakalpojumus un tiks iekļautas reģistrā. Saskaņā ar likuma anotācijā sniegto informāciju uz 2018. gada 31. decembri Valsts ieņēmumu dienesta uzraudzībā bija 1612 aģenti vai starpnieki darījumos ar nekustamo īpašumu. Laika posmā no 2018. gada 1. janvāra līdz 2018. gada 31. decembrim 73 nodokļu maksātāji reģistrējuši darbības veidu aģenta vai starpnieka pakalpojumi darījumos ar nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma finansiālā ietekme būs uz nekustamā īpašuma darījumu starpniekiem, kas sniedz nekustamā īpašuma darījuma starpniecības pakalpojumus. Viena nekustamā īpašuma darījuma starpnieka tiešās finansiālās izmaksas jeb maksa par iekļaušanu reģistrā ir 40 *euro* un ikgadējā uzraudzības maksa – 40 *euro*.Administratīvais slogs palielinās Ekonomikas ministrijai (iekļaušana reģistrā, uzturēt publiski pieejamu reģistru, uzraudzīt nekustamā īpašuma darījumu starpnieku darbību), privātpersonām, kuras sniegs nekustamā īpašuma darījumu starpniecības pakalpojumus. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Atbilstības izmaksu monetārs novērtējums: 2020. gadā 51 584 *euro*; 2021. gadā un turpmākajos gados – 64 480 *euro* gadā. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 51 584  | 0 | 64 480 | 0 | 64 480 | 64 480 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 51 584  | 0 | 64 480 | 0 | 64 480 | 64 480 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 30 065 | 0 | 46 566  | 0 | 46 566 | 46 566 |
| 2.1. valsts pamatbudžets | 0 | 30 065 | 0 | 46 566 | 0 | 46 566 | 46 566 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 21 519 | 0 | 17 914 | 0 | 17 914 | 17 914 |
| 3.1. valsts pamatbudžets | 0 | 21 519 | 0 | 17 914 | 0 | 17 914 | 17 914 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 30 065 | X | 0 | X | 0 | 0 |
| 5. Precizēta finansiālā ietekme | X | 51 584  | X | 17 914 | X | 17 914 | 17 914 |
| 5.1. valsts pamatbudžets | 51 584 | 17 914 | 17 914 | 17 914 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekts ietekmē valsts budžeta ieņēmumu un izdevumu daļu. Veicot provizoriskus ieņēmumu aprēķinus, prognozējams, ka pie reģistrācijas maksas un ikgadējas uzraudzības maksas kopējie ieņēmumi 2020.gadā varētu būt 51 584 *euro* (80% no 2021.gada ieņēmumiem) un turpmāk ik gadu varētu būt 1612 reģistrējamie x 40 *euro* = 64 480 *euro*. Proti, likuma pārejas noteikumu 1.punkts paredz, ka sākot ar 2021.gada 1. jūliju, starpniecības pakalpojumus drīkstēs sniegt tikai personas, kuras iekļautas reģistrā. Minētais nozīmē, ka laika periodā no noteikumu projekta spēkā stāšanās dienas līdz 2021.gada 30.jūnijam tiks iekasēta reģistrācijas maksa. Tā kā noteikumu projekts paredz, ka uzraudzības maksa ir veicama ik gadu līdz kārtējā gada attiecīgajam mēnesim un datumam, kurā sākotnēji veikta reģistrācija, tad, pieņemot, ka starpnieki tiks reģistrēti reģistrā ar 2020.gada 1.oktobri, tad uzraudzības maksu tiem būs pienākums veikt līdz 2021.gada 30.septembrim. Tādējādi secināms, ka ieņēmumus 2020. un 2021. gadā veidos ieņēmumi no reģistrācijas un uzraudzības maksas, savukārt sākot ar 2022.gadā ieņēmumus pamatā veidos ieņēmumi no uzraudzības maksas. Ņemot vērā to, ka nekustamā īpašuma darījumu starpnieku reģistrācija ir iespējama tikai no šā noteikumu projekta spēkā stāšanās dienas, potenciāli ātrākais termiņš, kad varētu tikt uzsākta reģistrācijas maksas iekasēšana ir 2020.gada septembra sākums, tādējādi 2020.gadā reģistrācijas maksa varētu tikt iekasēta nepilnus 4 mēnešus. 2021.gadā paredzams, ka ieņēmumus veidos gan ieņēmumi no reģistrācijas maksas, gan uzraudzības maksas, kas provizoriski tiks iekasēta sākot ar 2021.gada septembri. 2021. un turpmākajos gados plānots, ka ieņēmumus veidos tikai ieņēmumi no uzraudzības maksas, kuru plānots, ka veiks 1612 nekustamā īpašuma darījumu starpnieki.Izdevumi ir saistīti ar nekustamā īpašuma darījumu starpnieku reģistrēšanu reģistrā, reģistra uzturēšanu un informācijas aktualizēšanu tajā, kā arī nekustamā īpašuma darījumu starpnieku uzraudzību likuma ietvaros. Izdevumu aprēķins:**I Nekustamā īpašuma darījumu starpnieku reģistrēšana reģistrā un uzraudzības nodrošināšana:** Lai nodrošinātu nekustamā īpašuma darījumu starpnieku reģistrēšanu reģistrā, reģistra uzturēšanu un informācijas aktualizēšanu tajā, kā arī nekustamā īpašuma darījumu starpnieku uzraudzību likuma ietvaros sākot ar 2020.gada 1.augustu darbinieka atlīdzības nodrošināšanai tiks novirzīts finansējums, kas iekasēts no reģistrācijas maksas, nepalielinot kopējo amata vietu skaitu Ekonomikas ministrijas resorā.Atlīdzība darbiniekam – 9 120.62 *euro*(par 2020. gada 4 mēnešiem)36.saime, III līmenis, 12. mēnešalgu grupa (1 amata vieta)5 600 *euro* (1 400 *euro* mēnešalga x 4 mēn.) + 350 *euro* (5% sociālās garantijas) + 700 *euro* (10% prēmijas un naudas balvas) + 700 *euro* (10% vispārējās piemaksas) = 7 350 *euro*darba devēja VSAOI (24.09%) = 1770.62 *euro* (7 350 *euro* x 24.09%)Atlīdzība darbiniekam – 26 058,90 *euro*(par 2021., 2022.gadu un turpmākajiem gadiem)36.saime, III līmenis, 12. mēnešalgu grupa (1 amata vieta)16 800 *euro* (1 400 *euro* mēnešalga x 12 mēn.) + 840 *euro* (5% sociālās garantijas) + 1 680 *euro* (10% prēmijas un naudas balvas) + 1 680 *euro* (10% vispārējās piemaksas) = 21 000 *euro*darba devēja VSAOI (24.09%) = 5 058,90 *euro* (21 000 *euro* x 24.09%)Preču un pakalpojumu izmaksas veido 237 *euro* (2020. gadam). 2021. gadam un turpmākajiem gadiem – 507 *euro.***II Reģistra ieviešana un uzturēšana** Reģistrs ir plānots izstrādāt 2021.gadā kā atsevišķu reģistru Lietu pārvaldības sistēmas (turpmāk - LPS) vienotajā platformā. LPS izstrādi 119 954 euro apmērā ir paredzēts īstenot Eiropas Reģionālās attīstības fonda projekta Nr.2.2.1.1/17/I/031 „Vienotas darba vides izveide visā Ekonomikas ministrijas resorā” ietvaros, ja tiks pagarināts projekta īstenošana termiņš no 36 mēnešiem uz 48 mēnešiem, proti, līdz 2022.gada 26.jūnijam. Līdz brīdim, kad tiek izstrādāts reģistrs LPS, kas atbilstu valsts informācijas sistēmas darbību reglamentējošo normatīvo aktu prasībām, plānots reģistru uzturēt, izmantojot Microsoft programmatūru, piem., Excel. Galvenais ieguvums reģistra izstrādei LPS platformā ir tāds, ka tas atbilstu Vides aizsardzības un reģionālās attīstības ministrijas izstrādātajā informatīvajā ziņojumā “Par valsts pārvaldes informācijas sistēmu arhitektūras reformu” (VSS-335) paustajām atziņām par modernas valsts pārvaldes informācijas sistēmas arhitektūru un samazinātu izstrādes izmaksas, jo eksistētu pamata informācijas sistēmas platforma LPS ar būtiskām integrācijām no citām valsts nozīmes informācijas sistēmām.Līdz ar to aprēķins ir balstīts uz to, ja eksistē izstrādāta LPS platforma uz kuras pamata var turpināt attīstīt reģistra funkcionalitāti.Lai apzinātu reģistra tehniskās, biznesa procesa, funkcionālās un nefunkcionālās prasības un izstrādātu ekrānformas kopā ar lietotājstāstiem, kuras būtu iekļaujamas iepirkuma tehniskajā specifikācijā, ir nepieciešams piesaistīt ārpakalpojumu - konsultantu minētā uzdevuma veikšanai. Provizoriskais novērtējums konsultanta piesaistei ir 350 cilvēkstundu apjomā, ar vienas cilvēkstundas likmi 45,00 euro bez pievienotās vērtības nodokļa, kas kopā veido 19 057,50 *euro* ar pievienotās vērtības nodokli. Reģistra uzturēšanas izmaksas, ja tiks izveidota automatizēta reģistra sistēma, varētu sastādīt robežās no 15 000 - 20 000 *euro* (ar PVN) gadā.Reģistra uzturēšanas izmaksas ietvertu nelielas izmaiņas programmatūras kodā, kas saistītas ar izmaiņām trešo pušu informācijas sistēmās, datu apmaiņu saskarnēs, esošās programmatūras pielāgošana programmatūras atjauninājumiem un drošības prasībām u.tml. Šīs izmaksas jāsedz no piešķirtās dotācijas no vispārējiem ieņēmumiem, kas atbilst ieņēmumiem no nekustamā īpašuma darījumu starpnieka reģistrācijas un ikgadējās uzraudzības maksas.**III Kapitāla izmaksas – 1 650 *euro* (vienreizējas izmaksas 2020.gadam):**Portatīvais dators - 1 100 *euro*, monitors – 300 euro, IP telefons – 250 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projektā paredzētā nekustamā īpašuma darījumu starpnieku reģistrācijai un uzraudzībai tiks pārdalīta viena mata vieta EM resora ietvaros, kas tiks nodrošināta nepalielinot kopējo amata vietu skaitu Ekonomikas ministrijas resorā (aizpildot neaizpildītās štata vietas). |
| 8. Cita informācija | 2020. gadā nepieciešamais finansējums nekustamā īpašuma darījumu starpnieku reģistrēšanai reģistrā un uzraudzībai tiks nodrošināts Ekonomikas ministrijai piešķirto valsts budžeta līdzekļu ietvaros.Sākot ar 2021. gadu resursus nekustamā īpašuma darījumu starpnieku reģistra uzturēšanai un uzraudzībai plānos Ekonomikas ministrijas budžetā kā dotāciju no vispārējiem ieņēmumiem. Ekonomikas ministrija ir atbildīga par to, lai izdevumi nepārsniedz valsts pamatbudžetā ieskaitītās maksas apjomu.2021. gada valsts budžeta sagatavošanas procesā tiks palielinātas ieņēmumu prognozes no nekustamā īpašuma darījumu starpnieka reģistrācijas maksas un ikgadējās nekustamā īpašuma darījumu starpnieka uzraudzības maksas 2021., 2022. un 2023.gadam ik gadu 64 480 euro apmērā un izdevumi Ekonomikas ministrijas budžeta programmā 97.00.00. “Nozaru vadības politikas plānošanas” 2021., 2022. un 2023.gadam ik gadu 46 566 euro apmērā, lai nodrošinātu nekustamā īpašuma darījumu starpnieku reģistra uzturēšanu un uzraudzību. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta izstrādes gaitā ir notikušas konsultācijas ar Latvijas nekustamo īpašumu darījumu asociāciju LANĪDA. Noteikumu projektam ir nodrošināta sabiedrības līdzdalība .  |
| 2. | Sabiedrības līdzdalība projekta izstrādē | Noteikumu projektam ir nodrošināta sabiedrības līdzdalība līdz 2020. gada 25. jūnijam. Noteikumu projekts :* 2020. gada 11. jūnijā ievietots Ekonomikas ministrijas tīmekļa vietnē <https://em.gov.lv/lv/Ministrija/sabiedribas_lidzdaliba/diskusiju_dokumenti/> sadaļā “Sabiedrības līdzdalība” - diskusiju dokumenti.
* 2020. gada 11. jūnijā ievietots Ministru kabineta tīmekļa vietnē <https://www.mk.gov.lv/content/ministru-kabineta-diskusiju-dokumenti> “Sabiedrības līdzdalība” – “Ministru kabineta diskusiju dokumenti”.

Sabiedrībai bija iespēja līdz 2020. gada 25. jūnijam sniegt rakstisku viedokli Ekonomikas ministrijai par izstrādāto noteikumu projektu.Vienlaikus Ekonomikas ministrija konsultējās ar Latvijas nekustamo īpašumu darījumu asociāciju LANĪDA kā sertificētus nekustamā īpašuma starpniekus apvienojoša institūciju.Latvijas nekustamo īpašumu darījumu asociācija LANĪDA kā sertificētus nekustamā īpašuma starpniekus apvienojoša institūcija tika iesaistīta arī pirms noteikumu projekta izstrādes – Ekonomikas ministrija konsultējās ar LANĪDA pie Nekustamā īpašuma darījumu starpnieku darbības likuma (Saeimā reģistrēts ar Nr. 1376/Lp12 un Nr.158/Lp13) izskatīšanas Saeimā, kā arī pirms un pie Nekustamā īpašuma darījumu starpnieku darbības likuma (Saeimā reģistrēts ar Nr. 465/Lp13) izstrādes un izskatīšanas Ministru kabinetā un Saeimā. Minēto konsultāciju ietvaros tika izvērtēti alternatīvie risinājumi, kas varētu aizstāt nepieciešamību reģistrēties nekustamā īpašuma darījumu starpnieku reģistrā. Proti, viens no iespējamiem risinājumiem bija atstāt šā brīža situāciju – atstāt nekustamā īpašuma darījumu starpniekiem/aģentiem noteiktas plašas pilnvaras darījumos ar nekustamajiem īpašumiem, personas mājokli, kā arī finanšu līdzekļiem. Taču izvērtējot šā brīža situāciju secināms, ka tādējādi nav iespējams nodrošināt, ka attiecīgajā profesijā strādā uzticami profesionāļi, tādejādi paaugstinot sniegtā pakalpojuma kvalitātes standartu un vienlaikus sekmējot nozares sakārtošanu. Vēl viens no nozares sakārtošanas variantiem bija noteikt nekustamā īpašuma darījumu starpnieku sertifikāciju, kas netika virzīts, jo sertifikācija saistītos ar būtiskāku administratīvo un atbilstības izmaksu pieaugumu. |
| 3. | Sabiedrības līdzdalības rezultāti | Pēc noteikumu projekta ievietošanas Ekonomikas ministrijas un Ministru kabineta tīmekļvietnē viedokļi par noteikumu projektu no sabiedrības pārstāvju puses nav saņemti.Latvijas nekustamo īpašumu darījumu asociācija LANĪDA atbalsta noteikumu projektu. Latvijas nekustamo īpašumu darījumu asociācija savā 2020. gada 20. augusta vēstulē Nr. 06-2020 informē, ka LANĪDA kopumā atbalsta piedāvātos risinājumus (reģistrācijas maksu un ikgadējo uzraudzības maksu) un uzskata, ka minētie risinājumi ir atbilstošākie no visiem iepriekš izdiskutētajiem variantiem.LANĪDA arī pirms noteikumu projekta izstrādes pauda atbalstu izvēlētajam risinājumam, ņemot vērā to, ka citi alternatīvie risinājumi saistījās vai nu ar lielāku slogu nekā noteikumu projektā paredzētais risinājums, vai arī uzticības un prestiža neesamību starpniekiem, kas ir būtisks iemesls LANĪDA atbalstam starpnieku reģistrācijas nepieciešamībai. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiešā veidā neietekmē pārvaldes funkcijas un uzdevumus, taču Nekustamā īpašuma darījumu starpnieku darbības likumā Ekonomikas ministrijai tiek paredzētas jaunas funkcijas (papildus viena amata vieta funkciju nodrošināšanai, nepalielinot kopējo amata vietu skaitu Ekonomikas ministrijas resorā (aizpildot neaizpildītās štata vietas)), kas saistītas ar lēmuma pieņemšanu par nekustamā īpašumu darījumu starpnieku iekļaušanu vai izslēgšanu no reģistra, reģistra uzturēšanu un aktualizēšanu, kā arī nekustamā īpašuma darījumu starpnieku darbības uzraudzību. Saistībā ar Noteikumu projektu nav nepieciešams veidot jaunas institūcijas, kā arī nav nepieciešams likvidēt vai reorganizēt esošās institūcijas.  |
| 3. | Cita informācija | Nav. |

Ekonomikas ministrs J.Vitenbergs

Siliņa 67013027

Sigita.Silin@em.gov.lv